Document ID: 32001D0887

Reference:
EUR-Lex - 32001D0887 - MT
Avviż Legali Importanti
|
32001D0887
Official Journal L 329 , 14/12/2001 P. 0001 - 0002
Id-Deċiżjoni tal-Kunsilltas-6 ta' Diċembru 2001dwar il-protezzjoni tal-euro kontra l-iffalsifikar(2001/887/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31 u l-Artikolu 34(2)(ċ) tiegħu,Wara li kkunsidra l-inizzjattiva tar-Repubblika Franċiża [1],Wara li kkunsidra l-opinjoni tal-Parlament Ewropew [2];Billi:(1) Ir-Regolament tal-Kunsill (KE) Nru 974/98 tat-3 ta' Mejju 1998 dwar l-introduzzjoni tal-euro [3] jistipula illi l-munita bid-denominazzjoni tal-euro għandha titqiegħed fiċ-ċirkolazzjoni mill-1 ta' Jannar 2002 u jobbliga lill-Istati Membri li qed jieħdu sehem sabiex jassiguraw sanzjonijiet xierqa kontra l-iffalsifikar ta' karti u muniti tal-euro.(2) Il-miżuri maħsuba sabiex jipproteġu l-euro stabbiliti permezz ta' strumenti oħra għandhom jiġu supplimentati u msaħħa b'dispożizzjonijiet li jassiguraw koperazzjoni fil-qrib bejn l-awtoritajiet kompetenti ta' l-Istati Membri, il-Bank Ċentrali Ewropew, il-banek ċentrali nazzjonali, il-Europol u l-Eurojust sabiex ikunu mrażżna reati li jinvolvu l-iffalsifikar tal-euro.(3) Fid-29 ta' Mejju 2000 il-Kunsill adotta Deċiżjoni ta' Qafas 2000/383/JHA dwar żieda fil-protezzjoni permezz ta' pieni kriminali u sanzjonijiet oħra kontra l-iffalsifikar in konnessjoni ma' l-introduzzjoni tal-euro [4].(4) Fit-28 ta' Ġunju 2001 il-Kunsill adotta r-Regolament (KE) Nru 1338/2001 li stabbilixxa miżuri neċessarji għall-protezzjoni tal-euro kontra l-iffalsifikar [5] u r-Regolament (KE) Nru 1339/2001 li estenda l-effetti tar-Regolament (KE) Nru 1338/2001 li stabbilixxa miżuri neċessarji għall-protezzjoni tal-euro kontra l-iffalsifikar f'dawn il-pajjiżi li ma adottawx il-euro bħala l-munita waħdanija tagħhom [6],IDDEĊIEDA DAN LI ĠEJ:Artikolu 1DefinizzjonijietGħall-finijiet ta' din id-Deċiżjoni:(a) "karti iffalsifikati" u "muniti iffalsifikati" jfissru karti u muniti kif definiti fl-Artikolu 2 tar-Regolament (KE) Nru 1338/2001;(b) "falsifikar u reati marbuta ma' l-iffalsifikar tal-euro" tfisser l-imġieba, fir-rigward tal-euro, kif deskritta fl-Artikoli 3 sa 5 tad-Deċiżjoni ta' Qafas tal-Kunsill 2000/383/JHA;(ċ) "awtoritajiet kompetenti" tfisser l-awtoritajiet maħtura mill-Istati Membri sabiex jiċċentralizzaw l-informazzjoni, b'mod partikolari l-uffiċċji ċentrali nazzjonali, u sabiex jiskopru, jinvestigaw jew jikkastigaw l-iffalsifikar u reati marbuta ma' l-iffalsifikar tal-euro;(d) "Konvenzjoni ta' Ġinevra" tfisser il-Konvenzjoni Internazzjonali dwar it-Trazzin ta' l-Iffalsifikar tal-Munita, iffirmata f'Ġinevra fl-20 ta' April 1929 u l-Protokoll tagħha;(e) "Konvenzjoni tal-Europol" tfisser il-Konvenzjoni tas-26 ta' Lulju 1995 dwar it-twaqqif ta' uffiċċju Ewropew tal-pulizija [7].Artikolu 2Analiżi esperta tal-karti u l-munitiL-Istati Membri għandhom jassiguraw illi fil-kuntest ta' l-investigazzjonijiet ta' l-iffalsifikar u reati marbuta ma' l-iffalsifikar tal-euro:(a) l-analiżi esperta, li hija meħtieġa, tal-karti li huwa suspettat li huma foloz issir miċ-Ċentru Nazzjonali ta' Analiżi (NAC) magħżul jew stabbilit skond l-Artikolu 4(1) tar-Regolament (KE) Nru 1338/2001; u(b) l-analiżi esperta, li hija meħtieġa, tal-muniti li huwa suspettat li huma foloz issir miċ-Ċentru Nazzjonali ta' Analiżi tal-Muniti (CNAC) magħżul jew stabbilit skond l-Artikolu 5(1) tar-Regolament (KE) Nru 1338/2001.Artikolu 3Komunikazzjoni tar-riżultati ta' l-analiżi espertaL-Istati Membri għandhom jassiguraw illi r-riżultati ta' l-analiżi magħmula mill-NAC u mill-NCAC skond l-Artikolu 2 jintbagħtu lill-Europol skond il-Konvenzjoni tal-Europol.Artikolu 4L-obbligu li jikkomunikaw l-informazzjoni1. L-Istati Membri għandhom jassiguraw illi l-uffiċċji ċentrali nazzjonali msemmija fl-Artikolu 12 tal-Konvenzjoni ta' Ġinevra jibagħtu lill-Europol, skond il-Konvenzjoni tal-Europol, informazzjoni ċentralizzata dwar l-investigazzjonijiet ta' l-iffalsifikar u reati marbuta ma' l-iffalsifikar tal-euro, inkluża informazzjoni miksuba minn pajjiżi terzi. L-Istati Membri u l-Europol għandhom jikkoperaw bil-għan li jiddeċiedu liema informazzjoni għandha tiġi komunikata. L-informazzjoni għandha tinkludi, mill-anqas, id-dettalji tal-persuni involuti, id-dettalji tar-reati, iċ-ċirkostanzi li fihom kienu skoperti r-reati, il-kuntest tal-qbid u rabtiet ma' każijiet oħra.2. L-awtoritajiet kompetenti ta' l-Istati Membri għandhom, fejn ikun xieraq, f'investigazzjonijiet tal-iffalsifikar u r-reati marbuta ma' l-iffalsifikar tal-euro, jagħmlu użu mill-faċilitajiet offruti mill-Unità Provviżorja għall-Koperazzjoni Ġudizzjarja u, eventwalment, mill-faċilitajiet għall-koperazzjoni offruti mill-Eurojust la darba tkun imwaqqfa, skond id-dispożizzjonijiet stipulati fl-istrumenti li jistabbilixxu l-Unità Proviżorja għall-Koperazzjoni Ġudizzjarja u l-Eurojust.Artikolu 5Dħul fis-seħħDin id-Deċiżjoni għandha tidħol fis-seħħ fid-data li tiġi ppubblikata fil-Ġurnal Uffiċjali.Magħmula fi Brussel, fis-6 Diċembru 2001.Għall-KunsillIl-PresidentM. Verwilghen[1] ĠU C 75, tas-7.3.2001, p. 1.[2] Opinjoni mogħtija fit-23 ta' Ottubru 2001 (għadha ma ġietx ippubblikata fil-Ġurnal Uffiċjali).[3] ĠU L 139, tal-11.05.98, p. 1.[4] ĠU L 140, ta' l-14.06.00, p. 1.[5] ĠU L 181, ta' l-4.7.01, p. 6.[6] ĠU L 181, ta' l-4.07.01, p. 11.[7] ĠU C 316, tas-27.11.1995, p. 2. Konvenzjoni kif l-aħħar emendata bil-Protokoll tat-30 ta' Novembru 2000 (ĠU C 358, tat-13.12.2000, p. 2).--------------------------------------------------

Summary:
Protezzjoni tal-euro kontra l-iffalsifikar
Protezzjoni tal-euro kontra l-iffalsifikar
SOMMARJU TAD-DOKUMENT:
Deċiżjoni 2001/887/ĠAI dwar il-protezzjoni tal-euro kontra l-iffalsifikar
X’INHU L-GĦAN TAD-DEĊIŻJONI?
              
Din id-deċiżjoni għandha l-għan li tiżgura li, waqt l-investigazzjonijiet dwar l-iffalsifikar tal-euro, titwettaq analiżi koeżiva u effiċjenti tal-flus issuspettati li ġew iffalsifikati u li l-informazzjoni tiġi kondiviża bejn il-pajjiżi tal-UE.
PUNTI EWLENIN
              
Bl-għan li tiġi introdotta l-euro fl-1 ta’ Jannar 2002, din id-deċiżjoni ssupplimentat għadd ta’ regoli eżistenti dwar il-protezzjoni tal-euro kontra l-iffalsifikar, b’mod partikolari:
id-Deċiżjoni Kwadru tal-Kunsill 2000/383/ĠAI, li ġiet issostitwita mid-Direttiva 2014/62/UE, dwar il-protezzjoni tal-euro u muniti oħra kontra l-iffalsifikar permezz tal-liġi kriminali;
ir-Regolament tal-Kunsill (KE) Nru 1338/2001 li jistabbilixxi miżuri oħra neċessarji għall-protezzjoni mill-iffalsifikar tal-euro.
Matul l-investigazzjonijiet dwar l-iffalsifikar tal-euro, il-pajjiżi tal-UE jridu jiżguraw li ċ-ċentri ta’analiżi nazzjonalianaliżi tal-muniti (NACsanaliżi tal-muniti) iwettqu l-analiżi esperta neċessarja tan-noti tal-euro ssuspettati li huma ffalsifikati, filwaqt li ċ-ċentri nazzjonali ta’analiżi tal-muniti (CNACs) iridu jwettqu din l-analiżi fuq muniti ssuspettati li huma ffalsifikati. Il-pajjiżi tal-UE jridu jgħaddu r-riżultati ta’ dawn l-analiżi esperti lill-Europol (l-Uffiċċju Ewropew tal-Pulizija).
L-uffiċċji ċentrali nazzjonali tal-pajjiżi tal-UE responsabbli għall-investigazzjonijiet dwar l-iffalsifikar tal-euro u reati relatati jridu jibagħtu informazzjoni ċentralizzata dwar l-investigazzjonijiet tagħhom, inkluża informazzjoni rċevuta minn pajjiżi mhux tal-UE, lill-Europol. Mill-inqas trid tintbagħat l-informazzjoni segwenti:
id-dettalji tal-persuni involuti;
id-deskrizzjoni tar-reati;
iċ-ċirkustanzi li fihom ġew skoperti r-reati;
il-kuntest tal-qbid;
kwalunkwe konnessjoni ma’ każijiet oħrajn.
Sabiex jikkooperaw fl-investigazzjonijiet tagħhom dwar l-iffalsifikar u reati relatati mal-iffalsifikar tal-euro, l-awtoritajiet kompetenti tal-pajjiżi tal-UE għandhom jagħmlu użu mill-faċilitajiet tal-Eurojust.
Id-Deċiżjoni tal-Kummissjoni 2005/37/KE stabbiliet iċ-Ċentru Tekniku u Xjentifiku Ewropew li għandu r-rwol li jħares il-muniti tal-euro mill-iffalsifikar. Biex jagħmel dan, huwa janalizza u jikklassifika l-muniti tal-euro ffalsifikati u jassisti lill-awtoritajiet nazzjonali.
MINN META TAPPLIKA D-DEĊIŻJONI?
              
Din ilha tapplika mill-14 ta’ Diċembru 2001.
SFOND
              
Għal aktar informazzjoni, ara:
Kontra l-iffalsifikar (il-Kummissjoni Ewropea);
Kontra l-iffalsifikar (il-Bank Ċentrali Ewropew).
DOKUMENT EWLIENI
            
Deċiżjoni tal-Kunsill 2001/887/ĠAI tas-6 ta’ Diċembru 2001 dwar il-protezzjoni tal-euro kontra l-iffalsifikar (ĠU L 329, 14.12.2001, p. 1-2)
DOKUMENTI RELATATI
            
Regolament tal-Kunsill (KE) Nru 1338/2001 tat-28 ta’ Ġunju 2001 li jistabilixxi miżuri neċessarji għall-protezzjoni mill-iffalsifikar ta’ l-euro (ĠU L 181, 4.7.2001, p. 6-10)
L-emendi suċċessivi għar-Regolament (KE) Nru 1338/2001 ġew inkorporati fid-dokument oriġinali. Din il-verżjoni konsolidata hija biss ta’ valur dokumentarju.
Id-Deċiżjoni tal-Kummissjoni 2005/37/KE tad-29 ta’ Ottubru 2004 li tistabbilixxi ċ-Ċentru Tekniku u Xjentifiku Ewropew (ETSC) u tistipula l-koordinazzjoni ta’ l-azzjonijiet tekniċi bil-għan li tħares il-muniti ta’ l-euro mill-iffalsifikar (ĠU L 19, 21.1.2005, p. 73-74)
Direttiva 2014/62/UE tal-Parlament Ewropew u tal-Kunsill tal-15 ta’ Mejju 2014 dwar il-protezzjoni tal-euro u muniti oħra kontra l-iffalsifikar permezz tal-liġi kriminali, u li tissostitwixxi d-Deċiżjoni Kwadru tal-Kunsill 2000/383/ĠAI (ĠU L 151, 21.5.2014, p. 1-8)
l-aħħar aġġornament 03.04.2017